**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā | Nr.392/11  (prot. Nr.11, 44.§) | Nr.233 |

Par dzīvokļa īpašuma Alejas ielā 6-9

domājamo daļu izsoli

Lai apstiprinātu izsoles noteikumus un sākuma cenu atsavināšanai nodotajam kopīpašumā esošajam dzīvoklim, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta ceturtās daļas 7.punktu, 5.panta pirmo un piekto daļu, 29.1 pantu, 34.pantu, 36.panta pirmo daļu, 46.1 panta trešās daļas 1.punktu un ceturto daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 19.marta lēmumu Nr.108/4 "Par dzīvokļa īpašuma Alejas ielā 6-9 domājamās daļas atsavināšanu" un SIA "Projektu vadība RRGD" 2020.gada 6.jūlija nekustamā īpašuma novērtējumu "Par nekustamā īpašuma Liepāja, Alejas ielā 6, dz.Nr.9 tirgus vērtības aprēķināšanu", izskatot Liepājas pilsētas Dzīvojamo māju privatizācijas komisijas 2020.gada 8.jūlija lēmumu (sēdes protokols Nr.20) un Liepājas pilsētas domes pastāvīgās Finanšu komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā dzīvokļa īpašuma Alejas ielā 6-9, Liepājā, kadastra numurs 1700 902 6854, 214/625 domājamo daļu nosacīto cenu 4400 EUR (četri tūkstoši četri simti *euro*).

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas pilsētas domes priekšsēdētājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" | |